钦定古今图书集成/明伦汇编/闺媛典/第008卷 > 《燕歌行》前人
## 钦定古今图书集成/明伦汇编/闺媛典/第008卷 > 《燕歌行》前人

“代北云气昼昏昏，千里飞蓬无复根。寒雁嗈嗈渡辽
水，桑叶纷纷落蓟门。晋阳山头无箭竹，疏勒城中乏
水源。属国征戍久离居，阳关音信绝能疏。愿得鲁连
飞一箭，持寄思归燕将书。”“渡辽本自有将军，寒风萧
萧生水纹。妾惊甘泉足烽火，君讶渔阳少阵云。”自从
将军出细柳，荡子空床难独守。盘龙明镜饷秦嘉，辟
《恶生香寄韩寿》。“春分燕来能几日，二月蚕眠不复久。
洛阳游丝百丈连，黄河春冰千片穿。桃花颜色好如
马，榆荚新开巧似钱。蒲桃一杯千日醉，无事九转学
神仙。定取金丹作几服，能令华表得千年。”